सात दिवसीय गुरमति समागम में दिखाई जाएगी फिल्म चार साहिबजादे
फिरोजपुरद| दशमेशपिता गुरु गोबिंद सिंह के चार साहिबजादे एवं माता गुजरी की याद को समर्पित सात दिवसीय गुरमति समागम खालसा गुरुद्वारा में मनाया जा रहा है। गुरुद्वारा प्रबन्धक कमेटी सचिव डा. गुरनाम सिंह ने बताया कि गुरमति समागम में 21 और 22 दिसंबर को रात के दीवान सजाए गए जिसमें भाई बलविंद्र सिंह, कथावाचक भाई अमरीक सिंह ने चार साहिबजादे की शहादत बारे विस्तारपूर्वक वर्णन किया। 23 दिसंबर को भाई बलवीर सिंह पूर्व हजूरी रागी श्री दरबार साहिब ने कीर्तन से संगत को निहाल किया।
आगामी दिनों में भाई सरबजीत सिंह, भाई मेहताब सिंह गुरू इतिहास सुना कर निहाल करेंगे। डा: गुरनाम सिंह ने बताया कि 27 दिसंबर को गुरुद्वारा साहिब में धार्मिक फिल्म चार साहिबजादे सायं 7:30 बजे दिखाई जाएगी।
hin_Deva hin_Deva hin_Deva